Die Here is naby almal wat Hom aanroep, almal wat Hom in opregtheid aanroep. Aan die wat Hom dien, gee Hy wat hulle vra, Hy hoor as hulle om hulp roep en Hy red hulle.
In ons aanloop na die Heilige Nagmaal toe, moet ons tog baie bid. In hierdie diens leer ons weer nuut van die Here waarom die gebed so belangrik is.
Hoe weet jy die Here is naby die wat Hom aanroep, en dat Hy vir die wat Hom vra, gee wat hulle nodig het?
Dit is die Heilige Gees wat geloof in 'n mens vestig, en dan is dit ons geloof in God wat ons dryf om die Here te aanbid.
Dit is ook deur die geloof dat ons die leiding van die Heilige Gees oor ons kan ervaar en na ons hemelse Vader toe gaan en gaan vra vir wat ons nodig het.
Twyfel in ons geloof is gewoonlik ook 'n doodsteek vir ons gebedslewe, omdat ons nie tot Iemand kan bid wat ons nie ken en vertrou nie.
Net so weet ons deur die geloof van sy liefde en sy goedheid wat die verhoring van ons gebede waarborg.
Om te bid is dus ook 'n gebod, net soos elke gebod van die Tien Gebooie, en ons sal gestraf word as ons nie (genoeg) bid nie.
Die Here verhoor ook nie ons gebede soos ons dit verhoor wil hê nie, maar juis deur die genade wat Christus vir ons verwerf het, verhoor God ons gebede so dat alles vir ons ten goede en ten beste kom.
Petrus was dag en nag deur vier soldate in die tronk bewaak. Die hele tyd het die gemeente sonder ophou vir hom gebid.
Ons bid dat die Here ons ons sondes moet vergewe, maar ons wil ook deur sy genade in staat gestel word om mense wat teen ons sondig te vergewe wat hulle verkeerd gedoen het.
Hy doen dit omdat Christus die straf vir ons sondes aan die kruis gedra het, en ook omdat die kruis van Jesus vir ons die pad in die gebed na God se troon toe oopgemaak het.